Diari Oficial de la Generalitat Valenciana


Sumari del DOGV 9822, del 05-04-2024 (2024/2423)

ACORD del Ple de l'Ajuntament pel qual s'aprova el Pla d'ordenació de recursos humans.
--------------------------------------------------------------------------------------

### Dades del document

Número de DOGV
:   9822

Data del DOGV
:   05-04-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/2423


Data del document
:   08-03-2024

Organisme emissor
:   Ajuntament de Tuéjar

Tipus de document
:   Acord

ACORD del Ple de l'Ajuntament pel qual s'aprova el Pla d'ordenació de recursos humans. [2024/2423]  
Una vegada aprovat pel Ple el Pla d'ordenació de recursos humans d'este ajuntament, en sessió celebrada el dia  8 de març de 2024,  
  
3r. Aprovació Pla d'ocupació municipal any 2024  
En relació amb l'expedient núm. 198/2024, relatiu a l'aprovació del Pla d'ordenació de recursos humans (d'ara en avant, PORH), i en compliment de la provisió d'Alcaldia de data 16.02.2024, emet el següent informe proposta de resolució, de conformitat amb el que establix l'article 175 del Reglament d'organització, funcionament i règim jurídic de les entitats locals, aprovat pel Reial decret 2568/1986, de 28 de novembre, segons els següents,  
   
Antecedents de fet  
   
Document Data/Núm. Observacions  
Proposta del cap de servici/regidor de \_\_\_\_  16.02.2024    
Informe de Secretaria  16.02.2024    
Provisió d'Alcaldia  16.02.2024    
Projecte d'aprovació del Pla d'ordenació de recursos humans  16.02.2024    
Convocatòria a mesa de negociació conjunta  16.02.2024    
Acta de la mesa de negociació conjunta  27.02.2024    
Memòria econòmica  27.02.2024    
Informe d'Intervenció  27.02.2024    
  
   
Legislació aplicable:  
 - articles 51 i 52 de la Llei 4/2021, de 16 d'abril, de la Generalitat, de la funció pública valenciana.  
- articles 93 i 94 del Reglament de selecció, provisió de llocs de treball i mobilitat del personal de la funció pública valenciana, aprovat pel Decret 3/2017, de 13 de gener, del Consell.  
- articles 33, 37 i 69 del text refós de la Llei de l'Estatut bàsic de l'empleat públic, aprovat pel Reial decret legislatiu 5/2015, de 30 d'octubre.  
- articles 22.2.i i 90 de la Llei 7/1985, de 2 d'abril, reguladora de les bases del règim local.  
Vist tot això, es considera que l'expedient ha seguit la tramitació establida en la legislació aplicable i és procedent la seua aprovació pel Ple de la corporació, d'acord amb l'article 94.6 del Reglament de selecció, provisió de llocs de treball i mobilitat del personal de la funció pública valenciana, aprovat pel Decret 3/2017, de 13 de gener, del Consell.  
El Ple de la corporació, per unanimitat dels regidors assistents, adopta l'acord següent:  
Informe proposta d'acord  
  
Primer. Aprovar el PORH redactat pels servicis tècnics municipals que figura en l'expedient i acompanyat dels informes corresponents, memòria econòmica, informe d'intervenció i acta de la mesa de negociació, que és considerat com una ferramenta adequada per a optimitzar i racionalitzar recursos cap a la consecució d'eficiència, eficàcia i adequació de la despesa.  
   
Segon. Publicar íntegrament el text del PORH en el Diari Oficial de la Generalitat Valenciana.  
  
Memòria econòmica  
Vista la necessitat de dotar la corporació d'una organització eficient i estratègicament orientada a l'eficiència i adequació de la despesa.  
el propòsit de dimensionar la plantilla i establir les bases per a definir una estratègia de gestió del personal i dissenyar una política d'ocupació pública que satisfaça les necessitats i els interessos de la corporació per a optimitzar i racionalitzar recursos, este ajuntament ha procedit a elaborar i aprovar un pla d'ordenació de recursos humans.  
D'acord amb això i amb l'objectiu de justificar pressupostàriament com afecta el contingut del Pla d'ordenació de recursos humans al capítol I de despeses de personal, s'emet esta memòria econòmica que acompanya l'elaboració i aprovació del pla, d'acord amb el que disposa l'article 52.2 de la Llei 4/2021, de 16 d'abril, de la Generalitat, de la funció pública valenciana,  
Memòria econòmica  
Primer. Aspectes pressupostaris  
 La situació actual d'este ajuntament, des del punt de vista pressupostari, i en una primera aproximació, es caracteritza pels aspectes següents:  
- Les despeses de personal suposen per a l'exercici 2024 una quantitat de 428,228,67 €.  
- Les despeses de personal suposen un 30,44 % dels ingressos corrents de l'Ajuntament.  
- Així mateix, les despeses de personal suposen un 30,44 % del total de les despeses corrents de l'Ajuntament.  
Segona. Modificacions plantilla i relació de llocs de treball  
 El Ple de l'Ajuntament de Tuejar, en l'exercici pressupostari 2021, va crear una plaça de personal administratiu, de naturalesa funcionarial.  
Per la falta de personal en la Secretaria Intervenció de caràcter estable, ja que es troba en situació de reserva, ha sigut impossible convocar-la a través de la mencionada oferta d'ocupació. Com que ha transcorregut el termini per a poder realitzar esta convocatòria, es fa necessari acudir al Pla d'ocupació municipal per a cobrir-la amb caràcter definitiu.  
  
Servici/Dependència Secretaria  
Denominació del lloc Administratiu/iva  
Naturalesa Funcionari  
Nomenament En propietat  
Escala Adm. general  
Subescala Administrativa  
Classe/Especialitat C  
Grup/Subgrup C1  
Nivell 22  
Jornada Completa  
Horari 54.16-59.58  
Complement específic 8,241,80 €  
Complement de destinació 9,929,90 €  
Nre. de vacants   1  
Sistema de selecció Concurs oposició  
  
  
Tercera  
Per tot això, s'informa que la incidència econòmica derivada de l'aprovació del Pla d'ordenació de recursos humans complix els objectius previstos per la legislació vigent, sense perjuí que puga modificar-se una vegada entre en funcionament.  
  
Contra el present acord, que posa fi a la via administrativa, pot interposar-se alternativament un recurs de reposició potestatiu davant el Ple d'este ajuntament, en el termini d'un mes a comptar des de l'endemà de la publicació del present anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu, davant el jutjat contenciós administratiu de València, en el termini de dos mesos a comptar des de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'opta per interposar el recurs de reposició potestatiu, no podrà interposar-se recurs contenciós administratiu fins que aquell siga resolt expressament o s'haja produït la desestimació per silenci. Tot això sense perjuí que puga interposar qualsevol altre recurs que estime pertinent.  
  
Tuéjar, 8 de març de 2024.- L'alcalde president: Carlos Tarazón Illueca.